පාරිභෝගිකයින් සහ වෙළෙන්දන්  පවසන්නේ පිටිකිරි වලට අමතරව සහල් වර්ග කිහිපයක සහ අත්‍යවශ්‍ය භාණ්ඩ කිහිපයකම හිඟයක් පවතින බවයි.මේ අතර සමාගම් කිහිපයක් සමග ගිවිසුම් වලට එළඹීමට  තමන්ට බලපෑම් එල්ල වන බව පවසමින් පාරිභෝගික කටයුතු පිළිබඳ අධිකාරියේ විධායක අධ්‍යක්ෂ තුෂාන් ගුණවර්ධන සිය ධුරයෙන් ඉල්ලා අස්වන බව හිරු හාඩ් ටෝක් විශේෂාංගය සමග එක්වෙමින් පසුගියදා ප්‍රකාශ කළා.ඒ අනුව සිය ඉල්ලා අස්විමේ ලිපිය අද භාර දුන් බවයි පාරිභෝගික කටයුතු පිළිබඳ අධිකාරියේ විධායක අධ්‍යක්ෂ තුෂාන් ගුණවර්ධන කියා සිටියේ.මේ අතර, කිරිපිටි, සහල්, තිරිඟු‍ පිටි සහ සිමෙන්ති මිල ඉහළ යෑම සම්බන්ධයෙන් මේ සතියේදී අවසන් තීන්දුවකට එළැඹෙන බව පාරිභෝගික ආරක්ෂණ රාජ්‍ය අමාත්‍ය ලසන්ත අලගියවන්න එහිදී කියා සිටියා.